13 
lem, cito increscentem et muco faetidissimo subambrosiaco sca¬ 
tentem, aemulatur. E his abunde patet, substantiam fungorum 
magis animalem quam vegetabilem esse. Fungi aerei, reliquis 
amphorganicis respiratione aquea vigentibus, ovula, granulis 
et guttulis oleosis (vitellis)? foeta, sparsa vel receptaculo va¬ 
rio adnata v. innata repraesentant; ergo placentae seminiterae 
v. ovario animali et folliculis Graafianis omnes aequiparandi 
sunt, organis masculinis vix unquam praediti. Antheridia Hy- 
menomycetum (rara) nonnisi basidia monstrosa sunt (Phoebus, 
Meyen, Unger). 
II. Algae omnes aquaticae, paucis e solo humido oriundis, 
colore quarundam viridissimo, habitu et azoti penuria plantis 
confines videntur, sed color viridis et Infusoriis, Cheloniae My- 
dae, Beloni caet. haud alienus; azotum et acalephis? pingue¬ 
dini aliisque productis animalium denegatur; porro color Tha- 
lassiophytorum summe varius, substantia eorum cartilaginea, 
carnea, tendinosa et cornea, adinstar membranarum animalium 
transparens, gelatina fucina azotea (medium inter solutionem 
amyli et gelatinam animalem tenens, ut ex analysi chemica 
Chondri crispi patet) calcaria abundans in Confervis secundum 
exper. Girod-Chatrans, et mobilitas memorabilis Algarum qua¬ 
rundam (Diatomaceae, Oscillariae, Spirogyrae caet.) ac ovula 
plurium mobilissima indolem vegeto-animalem Algarum abunde 
demonstrant; fronde earum, a disco prolifero folliculi Graafia- 
ni v. stromate ovarii exuberante petenda, membranis, tendini¬ 
bus aliisque partibus animalium non absimili. Charae summam 
Algarum evolutionem absolvunt. 
III. Polyparii, praeprimis polypis destituti; Liagorae, Ga- 
laxaurae, Corallinei, Halimedae, Spongiae numerosissimae, E- 
phydatiae, Nulliporae, (quas nuper Philippi aliique plantis ad- 
numerare moliebantur) Algis confines, sed vel azoto insignes 
vel calcaria ditissimi, undique ab auctoribus jactati, Regni am- 
pborganici membra examussim intermedia illudque confirman¬ 
tia, ut tandem Physiographiae apte incorporentur, summe fla¬ 
gitant. Quod Lithophyta, Ceratophyta et Creophyta attinet, 
